Document ID: 32015R0160

Title and Content:
ΚΑΤ' ΕΞΟΥΣΙΟΔΌΤΗΣΗ ΚΑΝΟΝΙΣΜΌΣ (ΕΕ) 2015/160 ΤΗΣ ΕΠΙΤΡΟΠΉΣ της 28ης Νοεμβρίου 2014 για την τροποποίηση του κατ' εξουσιοδότηση κανονισμού (ΕΕ) αριθ. 907/2014 της Επιτροπής για τη συμπλήρωση του κανονισμού (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου, όσον αφορά τους οργανισμούς πληρωμών και άλλους οργανισμούς, τη δημοσιονομική διαχείριση, την εκκαθάριση λογαριασμών, τις εγγυήσεις και τη χρήση του ευρώ Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, σχετικά με τη χρηματοδότηση, τη διαχείριση και την παρακολούθηση της κοινής γεωργικής πολιτικής και την κατάργηση των κανονισμών (ΕΟΚ) αριθ. 352/78, (ΕΚ) αριθ. 165/94, (ΕΚ) αριθ. 2799/98, (ΕΚ) αριθ. 814/2000, (ΕΚ) αριθ. 1290/2005 και (ΕΚ) αριθ. 485/2008 του Συμβουλίου (1), και ιδίως το άρθρο 40 και το άρθρο 53 παράγραφος 3, Εκτιμώντας τα ακόλουθα: (1) Το άρθρο 5 του κατ' εξουσιοδότηση κανονισμού (ΕΕ) αριθ. 907/2014 (2) ορίζει τις προϋποθέσεις υπό τις οποίες, σύμφωνα με την αρχή της αναλογικότητας, οι δαπάνες που πραγματοποιούνται μετά τη λήξη των προθεσμιών πληρωμής είναι επιλέξιμες για πληρωμή από την Ένωση. (2) Για λόγους ασφάλειας δικαίου και σαφήνειας, είναι απαραίτητο να προστεθούν στις ήδη προβλεφθείσες στο άρθρο 5 του κατ' εξουσιοδότηση κανονισμού (ΕΕ) αριθ. 907/2014 διατάξεις, οι όροι που θα πρέπει να εφαρμόζονται στις άμεσες ενισχύσεις που θα καταβληθούν κατά το οικονομικό έτος 2015, όπως προβλέπεται στον κανονισμό (ΕΚ) αριθ. 73/2009 του Συμβουλίου (3). Για τον σκοπό αυτό, πρέπει να αναφέρονται, ειδικότερα, τα κατάλληλα ανώτατα όρια που έχουν καθοριστεί για τα κράτη μέλη όσον αφορά το ημερολογιακό έτος 2014 στον κανονισμό (ΕΚ) αριθ. 73/2009, με διάκριση μεταξύ των κρατών μελών που εφαρμόζουν το καθεστώς ενιαίας ενίσχυσης και εκείνων που εφαρμόζουν το καθεστώς ενιαίας στρεμματικής ενίσχυσης. Επίσης, για να ληφθεί υπόψη η ιδιαίτερη κατάσταση όσον αφορά την εφαρμογή της δημοσιονομικής πειθαρχίας, θα πρέπει να γίνει αναφορά στις διατάξεις του άρθρου 11 του κανονισμού (ΕΚ) αριθ. 73/2009 όσον αφορά τις πληρωμές για το ημερολογιακό έτος 2013, καθώς και στις διατάξεις του άρθρου 26 του κανονισμού (ΕΕ) αριθ. 1306/2013 όσον αφορά τις πληρωμές για το ημερολογιακό έτος 2014. (3) Πρέπει να αποσαφηνιστεί η παράγραφος 8 του άρθρου 12 του κατ' εξουσιοδότηση κανονισμού (ΕΕ) αριθ. 907/2014, δεδομένου ότι η διατύπωσή του θα μπορούσε να έχει ως αποτέλεσμα την ακούσια εφαρμογή από την Επιτροπή επιπέδου κατ' αποκοπή διόρθωσης χαμηλότερου από τον κίνδυνο για τον προϋπολογισμό της Ένωσης. Η παράγραφος 8 του άρθρου 12 του εν λόγω κανονισμού θα πρέπει, επομένως, να αναδιατυπωθεί ώστε να αναφέρεται σαφώς ότι, εφόσον αντικειμενικά στοιχεία αποδεικνύουν ότι η μέγιστη απώλεια για τα Ταμεία είναι μικρότερη από την απώλεια που θα προέκυπτε από την εφαρμογή κατ' αποκοπή ποσοστού κατώτερου από εκείνο που πρότεινε η Επιτροπή, η Επιτροπή πρέπει να εφαρμόσει αυτό το χαμηλότερο κατ' αποκοπή ποσοστό για τη λήψη απόφασης σχετικά με τα ποσά που πρέπει να αποκλειστούν από τη χρηματοδότηση της Ένωσης. (4) Συνεπώς, ο κατ' εξουσιοδότηση κανονισμός (ΕΕ) αριθ. 907/2014 θα πρέπει να τροποποιηθεί αναλόγως, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Ο κανονισμός (ΕΕ) αριθ. 907/2014 τροποποιείται ως εξής: (1) Στο άρθρο 5 προστίθεται η ακόλουθη παράγραφος 3α: «3α. Κατά παρέκκλιση από την παράγραφο 2, κατά το οικονομικό έτος 2015, όσον αφορά τις άμεσες ενισχύσεις που απαριθμούνται στο παράρτημα I του κανονισμού (ΕΚ) αριθ. 73/2009 του Συμβουλίου, ισχύουν οι ακόλουθοι όροι: α) εάν το όριο που αναφέρεται στην παράγραφο 2 πρώτο εδάφιο δεν έχει χρησιμοποιηθεί εξ ολοκλήρου για πληρωμές που πραγματοποιήθηκαν για το ημερολογιακό έτος 2014 το αργότερο στις 15 Οκτωβρίου του έτους 2015 και το εναπομένον ποσοστό υπερβαίνει το 2 %, το ποσοστό αυτό μειώνεται σε 2 %· β) στην περίπτωση των κρατών μελών που εφαρμόζουν το καθεστώς ενιαίας ενίσχυσης σύμφωνα με τον τίτλο III κεφάλαιο 3 του κανονισμού (ΕΚ) αριθ. 73/2009, οι άμεσες ενισχύσεις, εκτός από τις ενισχύσεις που προβλέπονται στον κανονισμό (ΕΕ) αριθ. 228/2013 του Ευρωπαϊκού Κοινοβουλίου και του Συμβουλίου (4) και στον κανονισμό (ΕΕ) αριθ. 229/2013 του Ευρωπαϊκού Κοινοβουλίου και του Συμβουλίου (5), όσον αφορά τα ημερολογιακά έτη 2013 ή νωρίτερα, οι οποίες καταβλήθηκαν μετά τη λήξη της προθεσμίας πληρωμής, θα είναι επιλέξιμες για χρηματοδότηση από το ΕΓΤΕ μόνον εάν το συνολικό ποσό των άμεσων ενισχύσεων που θα καταβληθούν κατά το οικονομικό έτος 2015, ενδεχομένως διορθωμένο κατά τα ποσά πριν από την αναπροσαρμογή που προβλέπεται στο άρθρο 11 του κανονισμού (ΕΚ) αριθ. 73/2009 ή στο άρθρο 26 του κανονισμού (ΕΕ) αριθ. 1306/2013, δεν υπερβαίνει το ανώτατο όριο που καθορίζεται στο παράρτημα VIII του κανονισμού (ΕΚ) αριθ. 73/2009 για το ημερολογιακό έτος 2014, και αφού ληφθούν υπόψη τα ποσά που προκύπτουν από την εφαρμογή του άρθρου 136β του κανονισμού (ΕΚ) αριθ. 73/2009 για το ημερολογιακό έτος 2014, όπως καθορίζονται στο παράρτημα VIIIα του εν λόγω κανονισμού· γ) στην περίπτωση των κρατών μελών που εφαρμόζουν το καθεστώς ενιαίας στρεμματικής ενίσχυσης όπως προβλέπεται στο άρθρο 122 του κανονισμού (ΕΚ) αριθ. 73/2009, οι άμεσες ενισχύσεις, όσον αφορά τα ημερολογιακά έτη 2013 ή νωρίτερα, οι οποίες καταβλήθηκαν μετά τη λήξη της προθεσμίας πληρωμής, θα είναι επιλέξιμες για χρηματοδότηση από το ΕΓΤΕ μόνον εάν το συνολικό ποσό των άμεσων ενισχύσεων που θα καταβληθούν κατά το οικονομικό έτος 2015, ενδεχομένως διορθωμένο κατά τα ποσά πριν από την αναπροσαρμογή που προβλέπεται στο άρθρο 11 του κανονισμού (ΕΚ) αριθ. 73/2009 ή στο άρθρο 26 του κανονισμού (ΕΕ) αριθ. 1306/2013, δεν υπερβαίνει το άθροισμα των ατομικών ανώτατων ορίων που έχουν καθοριστεί για τις άμεσες ενισχύσεις στο οικείο κράτος μέλος όσον αφορά το ημερολογιακό έτος 2014· δ) οι δαπάνες οι οποίες υπερβαίνουν τα όρια που αναφέρονται στα στοιχεία α), β) ή γ) μειώνονται κατά 100 %. Τα ποσά των επιστροφών που αναφέρονται στο άρθρο 26 παράγραφος 5 του κανονισμού (ΕΕ) αριθ. 1306/2013 δεν λαμβάνονται υπόψη για την επαλήθευση της τήρησης του όρου που προβλέπεται στο πρώτο εδάφιο των στοιχείων β) ή γ) της παρούσας παραγράφου. (2) Στο άρθρο 12, η παράγραφος 8 αντικαθίσταται από το ακόλουθο κείμενο: «8. Όταν το κράτος μέλος υποβάλλει αντικειμενικά στοιχεία, τα οποία δεν ικανοποιούν μεν τις απαιτήσεις που προβλέπονται στις παραγράφους 2 και 3 του παρόντος άρθρου, αλλά αποδεικνύουν ότι η μέγιστη απώλεια για τα ταμεία είναι μικρότερη από εκείνη που θα προέκυπτε από την εφαρμογή χαμηλότερου κατ' αποκοπή ποσοστού από το προτεινόμενο, τότε η Επιτροπή χρησιμοποιεί το χαμηλότερο κατ' αποκοπή ποσοστό για τη λήψη απόφασης σχετικά με τα ποσά που πρέπει να αποκλειστούν από τη χρηματοδότηση της Ένωσης δυνάμει του άρθρου 52 του κανονισμού (ΕΕ) αριθ. 1306/2013.» Άρθρο 2 Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 28 Νοεμβρίου 2014.

Classification Labels:
1474
1469
1466
574

Label Descriptions:
{"1474": "Κοινή Αγροτική Πολιτική Ευρωπαϊκής Ένωσης (ΟΠ.Ε.Κ.Ε.Π.Ε.)", "1469": "Υπουργείο Γεωργίας", "1466": "Γεωργική νομοθεσία", "574": "ΓΕΩΡΓΙΑ ΔΑΣΟΚΟΜΙΑ ΚΑΙ ΑΛΙΕΙΑ"}

EuroVoc IDs (Original): 2442
1005
2443
2460

EuroVoc IDs (Expanded): 2442
1005
2443
2460

Dataset Source: meu

Split: test